b'\n_START_ARTICLE_\nHogvartso personalas\n_START_PARAGRAPH_\n\xc5\xbdemiau i\xc5\xa1vardinti ir apra\xc5\xa1yti fiktyv\xc5\xabs persona\xc5\xbeai yra mokytojai ir kiti darbuotojai J. K. Rowling Hario Poterio knyg\xc5\xb3 serijos Hogvartso mokykloje. Tokie persona\xc5\xbeai kaip Albas Dumbldoras, Severas Sneipas ir Rub\xc4\x97jus Hagridas turi atskirus savo straipsni\xc5\xb3 puslapius. Doloresa Ambrid\xc5\xbe priskirta prie Magijos ministerijos straipsnio. Remas Lubinas ir Alastoras Rukna yra priskirti prie Fenikso Brolijos nari\xc5\xb3 s\xc4\x85ra\xc5\xa1o, o Bartis Susitrauk\xc4\x97lis Jaunesnysis (kuris apsimet\xc4\x97 Rukna), broliai Alekta ir Amikas Kerou yra priskirti prie Mirties valgytoj\xc5\xb3.\n_START_SECTION_\nPop\xc4\x97 Pomfri\n_START_PARAGRAPH_\nMadam Pomfri yra Hogvartso ligonin\xc4\x97s medicinos sesuo. Ji labai grie\xc5\xbeta, bet puikiai i\xc5\xa1mano savo darb\xc4\x85 ir visada i\xc5\xa1gydydavo mokinius bei mokytojus. I\xc5\xa1imtys - Keit\xc4\x97 Varpelis ir Bilas Vizlis, ir visi tie, kurie nukent\xc4\x97jo nuo Juodosios magijos ker\xc5\xb3. Hariui Poteriui jos pagalbos prireik\xc4\x97 ypa\xc4\x8d daug kart\xc5\xb3 d\xc4\x97l kvidi\xc4\x8do traum\xc5\xb3 ir kit\xc5\xb3 dalyk\xc5\xb3.\n_START_SECTION_\nKvirlis\n_START_PARAGRAPH_\nKvirlis buvo Hogvartso apsigynimo nuo juodosios magijos mokytojas pirmaisiais Hario Poterio mokslo metais. Visi nepaprastai lauk\xc4\x97 jo pamok\xc5\xb3, bet per jas i\xc5\xa1moko gana nedaug. Kvirlis ne\xc5\xa1iojo didel\xc4\xaf violetin\xc4\xaf turban\xc4\x85, kuris dvok\xc4\x97 \xc4\x8desnakais - tai buvo jo apsaugos priemon\xc4\x97 nuo Rumunijoje sutikto vampyro._NEWLINE_Kitoje Kvirlio galvos pus\xc4\x97je, po turbanu, sl\xc4\x97p\xc4\x97si Voldemorto veidas. Mokslo met\xc5\xb3 gale paai\xc5\xa1k\xc4\x97ja, kad ne Sneipas, o Kvirlis band\xc4\x97 nu\xc5\xbeudyti Har\xc4\xaf ir pavogti I\xc5\xa1minties Akmen\xc4\xaf. Jis taip pat \xc4\xafleido trol\xc4\xaf \xc4\xaf po\xc5\xbeemius, kad gal\xc4\x97t\xc5\xb3 niekieno netrukdomas pavogti i\xc5\xa1minties akmen\xc4\xaf, bet Sneipas suprato kaip yra ir nusek\xc4\x97 paskui Kvirl\xc4\xaf. O trolis tuo tarpu vos nenu\xc5\xbeud\xc4\x97 Hario, Hermionos ir Ronio.\n_START_SECTION_\nPomona Diegavirt\xc4\x97\n_START_PARAGRAPH_\nProfesor\xc4\x97 Diegavirt\xc4\x97 yra Hogvartso herbalogijos mokytoja ir \xc5\xa0vilpyn\xc4\x97s koled\xc5\xbeo vadov\xc4\x97. Ji buvo linksma ir gera, o jos pamokos \xc4\xafdomios, nors ir gana sunkios. Diegavirt\xc4\x97 II kurse u\xc5\xbeaugino mandragoras, kurios \xc4\xaf\xc4\x97jo \xc4\xaf gaivinamojo g\xc4\x97ralo sud\xc4\x97t\xc4\xaf (jo reik\xc4\x97jo prikelti mokiniams, basilisko paverstiems akmeniu).\n_START_SECTION_\nSibil\xc4\x97 Treloni\n_START_PARAGRAPH_\nTreloni buvo ateities b\xc5\xabrimo mokytoja, gars\xc4\x97janti pom\xc4\x97giu prana\xc5\xa1auti tragi\xc5\xa1kas mirtis ir pana\xc5\xa1ius baisius dalykus. Da\xc5\xbeniausiai jos Objektu b\xc5\xabdavo Haris. III kurse Treloni juos i\xc5\xa1mok\xc4\x97 b\xc5\xabrimo i\xc5\xa1 arbat\xc5\xbeoli\xc5\xb3 lapeli\xc5\xb3, chiromantijos ir b\xc5\xabrimo kri\xc5\xa1tolo rutuliu. V kurse Ambrid\xc5\xbe, tapusi Hogvartso Did\xc5\xbeiaja Inkvizitore, skyr\xc4\x97 jai bandom\xc4\x85j\xc4\xaf laikotarp\xc4\xaf ir galiausiai atleido i\xc5\xa1 darbo, bet Dumbldoras neleido i\xc5\xa1varyti Treloni i\xc5\xa1 pilies, taigi ji d\xc4\x97st\xc4\x97 kartu su kentauru Firenziu.\n_START_SECTION_\nBeveik Begalvis Nikas\n_START_PARAGRAPH_\nBeveik Begalvis Nikas (Seras Nikolas de Mimsis - Porpingtonas) yra Grif\xc5\xb3 G\xc5\xab\xc5\xbetos koled\xc5\xbeo vaiduoklis. Jis Beveik Begalvis, nes budelis jam kirto galv\xc4\x85 su at\xc5\xa1ipusiu kirviu 45 kartus, bet iki galo nenukirto, paliko tik pus\xc4\x99 colio odos, tod\xc4\x97l Beveik Begalvis Nikas negali \xc4\xafstoti \xc4\xaf Begalvi\xc5\xb3 Med\xc5\xbeiotoj\xc5\xb3 B\xc5\xabrel\xc4\xaf. Antroje dalyje (Haris Poteris ir Paslap\xc4\x8di\xc5\xb3 kambarys)Haris, Ronis ir Hermiona eina \xc4\xaf jo mirties jubiliej\xc5\xb3. Jam sukanka 550 met\xc5\xb3. Penktame kurse po Sirijaus mirties Haris kalb\xc4\x97jo su Niku nor\xc4\x97damas sugr\xc4\x85\xc5\xbeinti Sirij\xc5\xb3 kaip vaiduokl\xc4\xaf, bet Nikas paai\xc5\xa1kino, jog tai jau nebe\xc4\xafmanoma.\n_START_SECTION_\nDru\xc4\x8dkis vienuolis\n_START_PARAGRAPH_\n\xc5\xa0vilpyn\xc4\x97s vaiduoklis, labai malonus, visada besitikintis, kad naujokai pateks \xc4\xaf \xc5\xa0vilpyn\xc4\x97s koled\xc5\xbe\xc4\x85. Dru\xc4\x8dkis vienuolis dar yra vadinamas Storuliu vienuoliu.\n_START_SECTION_\nPilkoji dama\n_START_PARAGRAPH_\nPilkoji Dama - Varno Nago \xc4\xafk\xc5\xabr\xc4\x97jos Rovenos Varnanag\xc4\x97s dukra. Jaunyst\xc4\x97je ji buvo \xc4\xafsimyl\xc4\x97jusi dabartin\xc4\xaf Klast\xc5\xabnyno vaiduokl\xc4\xaf - Kruvinaj\xc4\xaf Baron\xc4\x85. Kai ji dar buvo gyva, ji pavog\xc4\x97 i\xc5\xa1 savo motinos diadem\xc4\x85, nes nor\xc4\x97jo b\xc5\xabti protingesn\xc4\x97 u\xc5\xbe j\xc4\x85. Bet jos mama \xc5\xbeinojo, kas pavog\xc4\x97 diadem\xc4\x85. Ta diadema yra nepaprasta, kas j\xc4\x85 u\xc5\xbesideda, tampa labai protingas. Motina pasiunt\xc4\x97 Baron\xc4\x85 suie\xc5\xa1koti Pilkosios damos. Baronas j\xc4\x85 rado ir, kai ji atsisak\xc4\x97 eiti su juo, j\xc4\x85 nud\xc5\xabr\xc4\x97. Po to, apimtas gailes\xc4\x8dio, pats nusi\xc5\xbeud\xc4\x97. Pilkoji dama Hariui pasak\xc4\x97 kur prie\xc5\xa1 mirt\xc4\xaf buvo pasl\xc4\x97pusi diadem\xc4\x85, bet, did\xc5\xbeiausiam Hario nusivylimui, t\xc4\x85 pa\xc4\x8di\xc4\x85 istorij\xc4\x85 gerokai anks\xc4\x8diau ji papasakojo ir Tomui Marvolui Ridliui - Valdovui Voldemortui. Pilkosios damos vardas - Helena Varnanag\xc4\x97\n_START_SECTION_\nKruvinasis Baronas\n_START_PARAGRAPH_\nTai Klast\xc5\xabnyno vaiduoklis. Kai dar buvo gyvas, jis buvo baronas ir \xc4\xafsimyl\xc4\x97j\xc4\x99s Pilk\xc4\x85j\xc4\x85 dam\xc4\x85, Varno Nago vaiduokl\xc4\xaf, bet j\xc4\x85 jis nud\xc5\xabr\xc4\x97, nes Pilkoji dama atsisak\xc4\x97 eiti su juo. Po to, kai pamat\xc4\x97 k\xc4\x85 padar\xc4\x99s pats nusi\xc5\xbeud\xc4\x97. \xc5\xa0tai kod\xc4\x97l jis sklando surakintas grandin\xc4\x97mis - tai jo atgaila.\n_START_SECTION_\nGodrikas Grifas\n_START_PARAGRAPH_\nVienas i\xc5\xa1 keturi\xc5\xb3 Hogvartso \xc4\xafk\xc5\xabr\xc4\x97j\xc5\xb3, taip pat Grif\xc5\xb3 G\xc5\xab\xc5\xbetos \xc4\xafk\xc5\xabr\xc4\x97jas. Jis par\xc5\xabpino paskirstymo kepur\xc4\x99 tam, kad kai jis ir kiti Hogvartso \xc4\xafk\xc5\xabr\xc4\x97jai mirs, ji paskirstyt\xc5\xb3 mokinius \xc4\xaf koled\xc5\xbeus. Koled\xc5\xbeo relikvija yra Godriko Grifo kardas. Paskirstymo kepurei Godrikas Grifas nurod\xc4\x97, kad \xc4\xaf Grif\xc5\xb3 G\xc5\xab\xc5\xbet\xc4\x85 skirt\xc5\xb3 tik narsius, dr\xc4\x85sius ir ry\xc5\xbetingus mokinius. Grif\xc5\xb3 G\xc5\xab\xc5\xbetos herbas raudonas ir auksinis li\xc5\xabtas.\n_START_SECTION_\nHelga \xc5\xa0vilpyn\xc4\x97\n_START_PARAGRAPH_\nViena i\xc5\xa1 keturi\xc5\xb3 Hogvartso mokyklos \xc4\xafk\xc5\xabr\xc4\x97j\xc5\xb3. \xc4\xaek\xc5\xabr\xc4\x97 \xc5\xa0vilpyn\xc4\x97s koled\xc5\xbe\xc4\x85. Koled\xc5\xbeo relikvija yra Helgos \xc5\xa0vilpyn\xc4\x97s porcelianinis puodelis, papuo\xc5\xa1tas dailiu barsuku - \xc5\xa0vilpyn\xc4\x97s herbu. Ji surinkdavo visus vaikus, likusius po paskirstymo, kai pasirinkdavo Godrikas Grifas, Rovena Varnanag\xc4\x97 ir Salazaras Klastuolis.\n_START_SECTION_\nRovena Varnanag\xc4\x97\n_START_PARAGRAPH_\nViena i\xc5\xa1 keturi\xc5\xb3 mokyklos \xc4\xafk\xc5\xabr\xc4\x97j\xc5\xb3. \xc4\xaek\xc5\xabr\xc4\x97 Varno nago koled\xc5\xbe\xc4\x85. Koled\xc5\xbeo relikvija yra diadema, kuri\xc4\x85 u\xc5\xbesid\xc4\x97j\xc4\x99s \xc5\xbemogus \xc4\xafgyja tobulo lankstumo prot\xc4\x85, taigi tas \xc5\xbemogus tampa labai protingas. Rovenai Varnanagei protas buvo did\xc5\xbeiausias prana\xc5\xa1umas.'